
Ministru kabineta rīkojums Nr. 881
Rīgā 2022. gada 6. decembrī (prot. Nr. 62 52. §)
Grozījums Ministru kabineta 2022. gada 11. janvāra rīkojumā Nr. 18 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""
· Izdarīt Ministru kabineta 2022. gada 11. janvāra rīkojumā Nr. 18 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (Latvijas Vēstnesis, 2022, 9., 24., 201. nr.) šādu grozījumu:
· 1. Izteikt 1. punktu šādā redakcijā:
· "1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai finansējumu, kas nepārsniedz 13 328 250  euro, lai:
· 1.1. atbilstoši Covid-19 infekcijas izplatības seku pārvarēšanas likuma 77. panta otrajai daļai  kompensētu pašvaldībām izdevumus 50 procentu apmērā no faktiskajiem izdevumiem mājokļa pabalsta izmaksu nodrošināšanai, kas radušies laikposmā no 2022. gada 1. janvāra līdz 2022. gada 31. maijam;
· 1.2. atbilstoši Energoresursu cenu ārkārtēja pieauguma samazinājuma pasākumu likuma 13. panta trešajai un sestajai daļai  kompensētu pašvaldībām izdevumus 50 procentu apmērā no faktiskajiem izdevumiem mājokļa pabalsta izmaksu nodrošināšanai, kas radušies laikposmā no 2022. gada 1. janvāra līdz 2022. gada 30. novembrim, un nodrošinātu pašvaldībām avansa maksājumu par 2022. gada decembri ne vairāk kā 50 procentu apmērā no novembra faktiskajiem izdevumiem mājokļa pabalstam;
· 1.3. atbilstoši Energoresursu cenu ārkārtēja pieauguma samazinājuma pasākumu likuma 13. panta 3.1 daļai kompensētu pašvaldībām  administratīvās izmaksas, nepārsniedzot 352 000 euro, kas pašvaldībām radušās saistībā ar mājokļa pabalsta iesnieguma izskatīšanu un lēmuma pieņemšanu, 8 euro apmērā par viena iesnieguma izskatīšanu laikposmā no 2022. gada 1. oktobra līdz 2022. gada 30. novembrim; 
· 1.4. nodrošinātu Pašvaldību sociālās palīdzības un sociālo pakalpojumu administrēšanas lietojumprogrammas SOPA funkcionalitātes papildināšanu, nepārsniedzot 70 059 euro,  atbilstoši Energoresursu cenu ārkārtēja pieauguma samazinājuma pasākumu likuma 13. pantā minēto normu ieviešanai; 
· 1.5. nodrošinātu Pašvaldību elektronisko pakalpojumu portāla www.epakalpojumi.lv un Pašvaldību sociālās palīdzības un sociālo pakalpojumu administrēšanas lietojumprogrammas SOPA funkcionalitātes papildināšanu, nepārsniedzot 126 966 euro,  atbilstoši Energoresursu cenu ārkārtēja pieauguma samazinājuma pasākumu likuma 7.1 pantā minētā tiesiskā regulējuma  ieviešanai."

	Ministru prezidents
	(paraksts*)
	A. K. Kariņš

	Labklājības ministrs
	(paraksts**)
	G. Eglītis


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

